গ্যালোয়ানসেরাই
গ্যালোয়ানসেরাই (ইংরেজিতে Galloanserae) হল পক্ষীশ্রেণীর নিওগ্ন্যাথাই ক্লেডের অন্তর্গত একটি মহাবর্গ। পূর্বে এর নাম ছিল গ্যালোয়ানসেরি (Galloanseri)। দু'টি জীববৈজ্ঞানিক বর্গ নিয়ে মহাবর্গটি গঠিত: গ্যালিফর্মিস (মুরগিজাতীয়) ও আন্সেরিফর্মিস (হাঁসজাতীয়)। ইংরেজিতে এদের সবাইকে একত্রে ফাউল (Fowl) নামে অভিহিত করা হয়। মুরগিজাতীয় পাখিদের বলা হয় ল্যান্ডফাউল বা গেইমফাউল আর হাঁসজাতীয় পাখিদের ডাকা হয় ওয়াটারফাউল নামে।